แห่ช่วย เณรน็อต รับจ้างบวชหน้าไฟเลี้ยงแม่ตาบอด ยอดทะลุ 3.4 ล้าน 
น้องน็อต เด็ก 10 ขวบ ยอดกตัญญูรับจ้างบวชหน้าไฟนำเงินเลี้ยงแม่ตาบอด ล่าสุดมีผู้ใจบุญบริจาคเงินช่วยกว่า 3 ล้าน ตัดสินใจบวชเรียนจริงๆ กับครูบาโชคชัย ส่วนแม่ขอบวชชีพราหมณ์อยู่กับลูก เงินที่ได้ใช้เป็นทุนชีวิตจากกรณี น้องน็อต เด็กชายวัย 10 ขวบ รับจ้างบวชเณรหน้าไฟ หารายได้เลี้ยงดูแม่ตาบอด ที่ อ.พรานกระต่าย จ.กำแพงเพชร หลังจากที่เป็นข่าวโด่งดังไปทั่วประเทศ ผ่านไป 5 วัน ล่าสุดยอดบริจาคผ่านบัญชี ธ.ออมสิน เลขบัญชี 020120935729 ชื่อบัญชี นางบุญแทน บุญสวัสดิ์ เพื่อผู้เยาว์ ด.ช.ชานุพงษ์ คำขาว ณ วันที่ 11 มิ.ย.63 จำนวนทั้งสิ้น 3439389 บาท (สามล้านสี่แสนสามหมื่นเก้าพันสามร้อยแปดสิบเก้าบาท) และขณะนี้ได้ทำการปิดรับบริจาคแล้วเวลา 14.00 น. วันที่ 12 มิ.ย.63 ผู้สื่อข่าวได้ลงพื้นที่ไปที่ วัดเชตวนาราม (วัดน้ำดิบ) ม.8 ต.หนองปลิง อ.เมือง จ.กำแพงเพชร โดยก่อนหน้านั้น ครูบาโชคชัย ชยวุฑโต เจ้าอาวาสวัดเชตวนารามได้เดินทางไปที่บ้านของ น้องน็อต และแม่ เพื่อไปเยี่ยมบ้านและดูความลำบากตามที่เห็นในข่าว หลังจากนั้นด้วยความเมตตาของครูบาโชคชัย ชยวุฑโต ท่านจะขอรับน้องน็อตไปบวชเรียนและส่งเรียนให้จบปริญญาตรี ขณะที่แม่ของน้องน็อต ก็มีความประสงค์จะไปบวชพราหมณ์อยู่ที่วัดดังกล่าวด้วย เพราะน้องน็อตไม่อยากห่างจากแม่ กลัวไม่มีใครดูแลส่วนเงินที่บริจาคกว่า 3 ล้านบาท ทางบัญชีธนาคารยังไม่ถูกเบิกออกมาใช้จ่ายแม้แต่บาทเดียว โดยหลังจากนี้ได้มีคณะกรรมการจัดการเงินบริจาคทั้งหมดให้เป็นไปอย่างถูกต้อง ส่วนเรื่องการรักษาดวงตาของแม่น้องน็อต ทางแพทย์จะนำไปตรวจอีกครั้งเพื่อรักษาต่อไปสำหรับกุฏิที่สามเณรน็อตจะจำวัดนั้น มีผู้ใจบุญจะสร้างกุฏิให้ใหม่ภายในวัดเชตวนารามขณะเดียวกัน บรรยากาศการบรรพชาสามเณรวันนี้ ได้ทำพิธีที่วัดบ่อสามแสน ม.6 ต.หนองปลิง อ.เมือง จ.กำแพงเพชร โดยพระครูวชิรปัญญากรเจ้าอาวาสวัดบ่อสามเเสน และรองเจ้าคณะจังหวัดกำแพงเพชร พร้อมญาติโยมชาวบ้านอุปถัมภ์ที่ทราบข่าวได้เดินทางมาร่วมในการบวชครั้งนี้ส่วนผู้ใช้เฟซบุ๊กชื่อ สมรัก โคกขำ ที่โพสต์เรื่องของน้องน็อตและแม่ตาบอด ได้เดินทางมาร่วมพิธีครั้งนี้ด้วย กล่าวว่า ตนเองรู้สึกดีใจที่ได้มีส่วนช่วยเหลือครอบครัวของ น้องน็อต รู้สึกปลื้มใจที่ได้มาร่วมบุญใหญ่ครั้งนี้เป็นอย่างมาก และขอบคุณผู้ใจบุญทุกท่านทั่วประเทศที่บริจาคเงินมาจำนวนมาก รวมถึงนักข่าวทุกสำนักที่ลงข่าวจนน้องน็อตได้รับความช่วยเหลือหลังจากพิธีบวชเสร็จสิ้น สามเณรน็อต กล่าวว่า ขอบคุณผู้ใจบุญที่ช่วยเหลือในครั้งนี้ จากนี้ไปจะออกบิณฑบาตข้าวจากญาติโยมนำมาเลี้ยงแม่ และจะตั้งใจบวชเรียนจนจบตามที่ครูบาโชคชัยเมตตาอุปถัมภ์
น้องน็อต เด็ก 10 ขวบ ยอดกตัญญูรับจ้างบวชหน้าไฟนำเงินเลี้ยงแม่ตาบอด ล่าสุดมีผู้ใจบุญบริจาคเงินช่วยกว่า 3 ล้าน ตัดสินใจบวชเรียนจริงๆ กับครูบาโชคชัย ส่วนแม่ขอบวชชีพราหมณ์อยู่กับลูก
บวชเณรเลี้ยงแม่,รับจ้างบวชหน้าไฟ,เด็กกตัญญู,น้องน็อตเด็กกตัญญู,รับจ้างบวชเณร,ข่าวทั่วไป